Všeobecne záväzné nariadenie obce Rosina
o zákaze prevádzkovania hazardných hier na území obce
č. 1 / 2012
     Obecné zastupiteľstvo obce Rosina vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov a v zmysle § 10 ods. 5 zákona č. 171/2005 Z. z. o hazardných hrách v znení neskorších predpisov (ďalej len „zákon o hazardných hrách“) sa uznieslo na tomto: 

všeobecne záväznom nariadení

§ 1

Predmet a účel

1) Na území obce Rosina nie je možné prevádzkovať hazardné hry podľa § 3 ods. 2              písm. b) až e), h) a i) zákona o hazardných hrách, t. j. 

- hazardné hry v kasíne,
- stávkové hry,

- hazardné hry prevádzkované prostredníctvom výherných prístrojov,

- hazardné hry prevádzkované prostredníctvom technických zariadení obsluhovaných priamo hráčmi alebo prevádzkované prostredníctvom telekomunikačných zariadení a videohry,

- charitatívne lotérie.

- hry, ktoré nie sú hazardnými hrami podľa § 3 ods. 2 písmen a) až h) zákona o hazardných hrách, ak spĺňajú podmienky ustanovené v odseku 1.

2) Prevádzkovateľ hazardnej hry podľa § 3 ods. 2 písm. b) až e), h) a i) zákona o hazardných hrách, ktorá je prevádzkovaná na území obce je povinný skončiť jej prevádzkovanie dňom 1.1.2013.

3) Účelom tohto nariadenia je vo verejnom záujme obce vytvoriť podmienky na zamedzenie negatívneho dopadu hazardných hier na život obyvateľov. 

§ 2
Prechodné a záverečné ustanovenia 

1) Toto všeobecne záväzné nariadenie č. 1/2012 schválilo obecné zastupiteľstvo obce Rosina na svojom zasadnutí dňa 4. 7. 2012 uznesením č. 10/3/2012.
2) Toto všeobecne záväzné nariadenie nadobúda účinnosť 15. dňom po jeho zverejnení na úradnej tabuli. 
V Rosina, 4. júla 2012                                                

................................................

                                                                                                                Jaroslav Zábojník
       starosta obce

